**Prof. ddr. Aleš Iglič**

Prof. ddr. Aleš Iglič je diplomiral, magistriral in doktoriral na Oddelku za fiziko Fakultete za matematiko in fiziko Univerze v Ljubljani, doktoriral pa je tudi na Fakulteti za elektrotehniko Univerze v Ljubljani, kjer je bil leta 2007 izvoljen v naziv redni profesor za področje elektrotehnike. Od leta 2004 je predstojnik Laboratorija za fiziko na Fakulteti za elektrotehniko Univerze v Ljubljani, od leta 2010 pa koordinator smeri Nanoznanosti v okviru doktorskega študija Bioznanosti na Univerzi. Od leta 2010 je urednik Elsevirjeve knjižne zbirke, posvečene lipidnim membranam. Bil je mentor ali somentor 19 doktorandom, od tega nekaterim v tujini. Ima okoli 3500 čistih citatov WoS/Scopus in H-faktor 31. Je tudi recenzent pri okoli 60 mednarodnih znanstvenih revijah. Področja njegovih raziskav so anorganske nanostrukture in njihova interakcija z biološkimi sistemi, elektrostatika bioloških membran, fizika in biomehanika membran ter biomehanika kolka. Imel je okoli 30 vabljenih predavanj na mednarodnih konferencah ter približno 20 vabljenih predavanj na tujih univerzah in inštitutih.